รบกวนสอบถามคุณค่ะ หนูเพศ ญ อายุ 26 ปี พอดีหนูมีอาการปวดในกระดูก และปวดตามข้อต่างๆในร่างกาย เวลาเปลี่ยนอริยาบถ หรือขยับตัวเปลี่ยนท่าทาง จะมีเสียงกระดูกลั่นกร๊อบแกร๊บ บางทีลั่นแล้วก็ปวด บางครั้งรู้สึกข้อฝืดเวลาทำท่าเดิมนานๆ เป็นมาประมาณ 1 เดือนกว่าแล้วค่ะ อาการแบบนี้จะเป็นโรคข้อเสื่อมหรือเปล่าคะ ถ้าไม่ใช่โรคข้อเสื่อมน่าจะเป็นอาการของโรคอะไรคะ มีทางรักษาให้หายไหมคะ
สวัสดีค่ะ อาการปวดตามข้อ ดังกล่าวมา อาจมีสาเหตุจาก-ปวดจากกล้ามเนื้ออักเสบ อาจเกิดจากการใช้งานหรือการกดทับเป็นเวลานาน-ปวดจากเส้นเอ็นรอบข้อเท้าอักเสบจากการใช้งาน-ปวดจากข้ออักเสบ เช่นข้ออักเสบ เก๊าท์ หรือรูมาตอยด์-ปวดจากข้อเสื่อม อาจมีเสียงดังกรอบแกรบในข้อให้ได้ยินได้ แต่ไม่ควรพบในคนอายุน้อยค่ะ-ปวดจากกระดูกหักหรือร้าวหรือมีข้อเคลื่อน แต่มักสัมพันธ์กับอุบัติเหตุในที่นี้จึงค่อนข้างแปลกที่จะมีข้อเสื่อมในอายุดังกล่าว แนะนำพบศัลยแพทย์ด้านกระดูกและข้อเพื่อตรวจร่างกายบริเวณข้อเพิ่มเติมค่ะ หากข้อยังปวดบวมมาก มีข้อ บวม แดง ร้อน มีไข้ หรือปวดหลายๆข้อพร้อมกันทีเดียว ควรรีบไปพบแพทย์การดูแลตัวเองเบื้องต้น งดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งข้อที่ปวดนานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้